Ihaldatud mõju ja objekti saavutamiseks (vallutamiseks) kasutati ka igasuguseid taimi. Mooni kasutamine mõnuainena oli kaheldav, kuna see ei esine sümboolikas ega raidkirjades. Kanepi (cannabis) vasteks arvatakse olevat qunnabu, mida nimetatakse Itari aroomiks. Kanepit mainitakse ka uus-babüloonia tekstides Ebabbari arhiivis, kus ta esineb erinevate vürtside ja vaikude nimistus, mida kasutati kultuslikes toimingutes. Kanepit kasutati nii jookides kui toitudes, kanepiõisi suitsetati ja kanepist valmistati ka lõhnaaineid. Kanepiseemned, mida visati kuumadele kividele, tekitasid aure, millel oli ekstaatiline toime. Haii kasutamisele nii kollektiivsetes riitustes kui individuaalselt viitavad 5-4 saj e.m.a. Pazyrykist Altast leitud haii manustamisseadmed. Levinud on ka arusaam, et hai aitab kaasa sünnitusjärgselt emakakaela kokkutõmbamisele. [42] Esineb väga mitmeid taimi, mida nimetatakse seoses sünnitusvalu leevendamisega, aga ka seksuaalsusega ning hirmu ja stressi ületamisega (antidepressandid), nt. ata' iu, azallu (taim mis paneb unustama mured), või Itari voodi taimed või teised aphrodisiacum'id, millel on libiidot stimuleeriv mõju. [43]